Gandia se suma al Dia de la Conscienciació Mundial de la Síndrome de Wolfram
01 octubre 2024

## Gandia se suma al Dia de la Conscienciació Mundial de la Síndrome de Wolfram01 octubre 2024Última actualització: 01 octubre 2024

![](../gestion/img/f26b5ecc3f1656f2683ac0e48fed2b9d9a321e594f2453d92a178c6cc4dd98d7.JPG)  
  

La plaça Major ha acollit hui, 1 d'octubre, la lectura d'un manifest amb motiu del **Dia de la Conscienciació Mundial de la Síndrome de Wolfram**. Un acte que ha comptat amb la presència de l**'alcalde de la ciutat, José Manuel Prieto**; la **regidora delegada de Sanitat, Liduvina Gil**, i altres membres de la corporació municipal. Enguany, l'encarregada de llegir-lo ha sigut **Pilar Gomis, presidenta de l'Aliança de Famílies afectades per la Síndrome de Wolfram**.  
  
Durant el seu discurs, ha explicat que aquesta és una malaltia molt rara i genètica que comença a la infantesa i que pot derivar en diferents tipus de diabetis, ceguera, sordera, perduda del gust i de l'olfacte i altres problemes neurològics.

  
A més, ha assenyalat que els afectats no sobreviuen més enllà dels 40 anys, per la qual cosa urgeix tindre _"més investigació, més recursos i més suport per a les persones amb la síndrome i per a les seues famílies"_.

  
_"La nostra meta és clara: continuar avançant cap a un tractament per a aquesta malaltia devastadora i millorar la qualitat de vida de les persones afectades"_, ha conclòs.  
  
Després del discurs, l'alcalde i l'edil han pujat al balcó de l'Ajuntament junt amb els representants de l'Aliança i altres membres de la corporació municipal, per despenjar una bandera commemorativa.